
R E F E R A T   D E   A P R O B A R E
privind aprobarea preţului local al energiei termice facturate populaţiei municipiului Brad în perioada sezonului rece și acordarea unei subvenții pentru acoperirea diferenței dintre acest preț și prețul de producere, transport, distribuție
și furnizare a energiei termice livrate populației municipiului Brad


	Conform prevederilor art. 3 alin. 2 din Ordonanța Guvernului nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei ”autorităţile administraţiei publice locale pot aproba preţuri locale ale energiei termice facturate populaţiei mai mici decât preţul de producere, transport, distribuţie şi furnizare a energiei termice livrate populaţiei”.
	În această situație, conform prevederilor art. 3 alin. 4 din același act normativ ”acestea asigură din bugetele locale sumele necesare acoperirii diferenţei dintre preţul de producere, transport, distribuţie şi furnizare a energiei termice livrate populaţiei şi preţul local al energiei termice facturate populaţiei”.
	Mai mult, conform prevederilor art. 7 alin. 2 lit. a din Ordonanța de Urgență a Guvernului nr. 70/2011 privind măsurile de protecţie socială în perioada sezonului rece ”pentru sprijinirea populaţiei în perioada sezonului rece, autorităţile administraţiei publice locale pot stabili, prin hotărâre a consiliului local, măsuri de protecţie socială din bugetele locale, după cum urmează:
a) subvenţii lunare pentru acoperirea diferenţei dintre preţul de producere, transport, distribuţie şi furnizare a energiei termice livrate populaţiei şi preţul local al energiei termice facturate populaţiei”.
Având în vedere prevederile legale invocate mai sus, am inițiat prezentul proiect de hotărâre prin care am propus aprobarea preţului local al energiei termice facturate populaţiei municipiului Brad, în perioada sezonului rece, în cuantum de 261,90 lei/Gcal exclusiv TVA și respectiv 275,00 lei/Gcal (inclusiv TVA) și acordarea unei subvenții în cuantum de 488,33 lei/Gcal fără TVA  sau, în mod excepțional, acordarea de combustibil în echivalent pentru acoperirea diferenței dintre acest preț și prețul de producere, transport, distribuție și furnizare a energiei termice livrate populației municipiului Brad.
 Precizez că acest preţ local al energiei termice facturate populaţiei municipiului Brad în perioada sezonului rece se va aplica începând cu data de 1 februarie 2022.
   Prețul local al energiei termice facturate agenților economici și instituțiilor publice din municipiul Brad este de 750,23 lei/Gcal (exclusiv TVA) respectiv 892,76 lei/Gcal (inclusiv TVA). 
 Prețul local al energiei termice facturate va fi de 750,23 lei/Gcal (exclusiv T.V.A.), respectiv 787,74 lei/Gcal (inclusiv T.V.A.) pentru următoarele categorii de consumatori: 	a.) - spitale publice şi private, definite conform Legii nr. 95/2006 privind reforma în domeniul sănătăţii, republicată, cu modificările şi completările ulterioare, unităţi de învăţământ publice şi private, definite conform Legii educaţiei naţionale nr. 1/2011, cu modificările şi completările ulterioare; 
b.) - organizaţii neguvernamentale reglementate potrivit legii, precum şi unităţile de cult, astfel cum sunt reglementate de Legea nr. 489/2006 privind libertatea religioasă şi regimul general al cultelor, republicată;
 c.) - furnizori de servicii sociale, publici şi privaţi, acreditaţi, care prestează servicii sociale prevăzute în Nomenclatorul serviciilor sociale, aprobat prin Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările și completările ulterioare. 
Am propus, de asemenea, ca la data intrării în vigoare a prezentei hotărâri să se abroge prevederile H.C.L. nr. 119/2021 și H.C.L. nr. 206/2021.
    În contextul celor de mai sus, propun plenului Consiliului Local al Municipiului Brad dezbaterea proiectului de hotărâre în forma prezentată.
    Invoc în susţinerea propunerii mele prevederile art. 3 alin. 2 din O. G. nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările şi completările ulterioare, ale art. 7 alin. 2 din O.U.G. nr. 70/2011 privind măsurile de protecţie socială în perioada sezonului rece, actualizată, ale Ordinului preşedintelui A.N.R.S.C. nr. 66/2007 privind aprobarea Metodologiei de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare, ale art. 8 alin. 2 lit. e  și art. 40 alin. 9 din Legea nr. 325/2006 a serviciului public de alimentare cu energie termică, actualizată, ale art. 129 alin. 2 lit. a, alin. 2 lit. d, alin. 3 lit. d și  alin. 7 lit. n din O.U.G. nr. 57/2019 privind Codul administrativ, cu modificările și completările ulterioare, ale art. 11 alin. 4 din Legea nr. 554/2004 a contenciosului administrativ, actualizată.	

